Säätiö-sarja

Säätiö-sarja on eeppinen tieteiskirjasarja, jonka on kirjoittanut Isaac Asimov 45 vuoden aikana. Alun perin trilogiana (Säätiö, Säätiö ja imperiumi sekä Toinen säätiö) alkanut sarja on laajennut seitsemän kirjan mittaiseksi. 

Säätiö-trilogia oli alun perin Astounding Stories -lehdessä toukokuun 1942 ja tammikuun 1950 välillä ilmestynyt kahdeksan novellin sarja. Gnome Press julkaisi ensimmäiset neljä tarinaa yhdessä uuden viidennen tarinan kanssa kirjana Säätiö vuonna 1951. Loput novelleista julkaistiin kahtena kirjana vuosina 1952 ja 1953, jolloin kokonaisuus muodosti Säätiö-trilogian. 

Vuonna 1982, kun sarja oli saavuttanut maineen yhtenä nykyaikaisen scifi-kirjallisuuden tärkeimmistä teoksista, Asimov kirjoitti neljännen kirjan Säätiö veitsen terällä, jota seurasi neljä vuotta myöhemmin Säätiö ja Maa. Näitä seurasivat ennen trilogian kertomaa aikaa sijoittuvat Säätiön alkusoitto (1988) ja Kohti Säätiötä (1993). Nämä uudet neljä kirjaa sitoivat Säätiö-sarjan maailman muihin Asimovin aikaisempaan aikaan sijoittuvien Robotit-sarjan ja Imperiumi-sarjan kirjojen kanssa. 

Muutamia Asimovin kirjoittamia viimeisiä Säätiö-kirjoja ei yleensä pidetä yhtä hyvinä kuin Asimovin nuoruusvuosinaan kirjoittamaa Säätiö-trilogiaa.Ulkomaisia tieteiskirjailijoita 1. Toimittaneet Toni Jerrman ja Vesa Sisättö. BTJ Kirjastopalvelu, 2004.;Luku Isaac Asimov; sivu 39Science fiction. Toimittaneet Juhani Hinkkanen ja Kai Ekholm. Kirjastopalvelu, 1990.Kohti Säätiötä Eija Elo Varsinkin kirjaa Säätiö ja maa pidetään laajalti lukijoiden keskuudessa sarjatuotteenaSäätiö ja Maa Leena Peltonen, Aikakone 2/1992.

 Sarjan kirjat 
 Säätiön alkusoitto (1988) (Prelude to Foundation, suomentanut Anu Niroma, Sci-fi -sarja, WSOY, 1994) 
 Kohti Säätiötä (1992) (Forward the Foundation, suomentanut Jorma-Veikko Sappinen, Sci-fi -sarja, WSOY, 1995)
 Säätiö-trilogia:
 Säätiö (1951) (Foundation, suomentanut Tuulikki Lahti, Sci-fi -sarja, WSOY, 1976) 
 Säätiö ja imperiumi (1952) (Foundation and Empire, suomentanut Tuulikki Lahti, Sci-fi -sarja, WSOY, 1977) 
 Toinen Säätiö (1953) (Second Foundation, suomentanut Tuulikki Lahti, Sci-fi -sarja, WSOY, 1977) 
 Säätiö veitsen terällä (1982) (Foundation's Edge, suomentanut Pekka Markkula, Sci-fi -sarja, WSOY, 1984) 
 Säätiö ja Maa (1986) (Foundation and Earth, suomentanut Pekka Markkula, Sci-fi -sarja, WSOY, 1991)

Näiden lisäksi Asimovin kuoleman jälkeen on ilmestynyt kolmen eri kirjailijan kirjoittama Toinen Säätiö -trilogia. Ajallisesti ne sijoittuvat Kohti Säätiötä ja Säätiö -kirjojen väliin.

 Gregory Benford: Foundation's Fear (1997) 
 Greg Bear: Foundation and Chaos (1998) 
 David Brin: Foundation's Triumph (1999)

 Juoni 
Matemaatikko Hari Seldon keksii uuden, psykohistoriaksi nimeämänsä tieteenhaaran, jolla voidaan saada selville suurten ihmisjoukkojen, kuten planeettojen tai imperiumien, tulevaisuus. Sen avulla hän ennustaa galaktisen imperiumin pikaisen romahduksen ja 30 000 vuoden mittaisen taantuman. Estääkseen tämän hän perustaa säätiön, joka alkaa tehdä Encyclopedia Galactica -tietosanakirjaa. Projektin jäsenet karkotetaan galaksin etäiseen nurkkaan Terminus-nimiselle köyhälle planeetalle. Säätiön jäsenet tajuavat pian tarkoituksensa ja alkavat pelastaa murtuvasta imperiumista sitä, mitä pelastettavissa on.

Seldonin suunnitelma, jonka mukaan Säätiö nousee uudeksi Galaktiseksi Imperiumiksi, joutuu sarjan aikana useasti uhatuksi. Kun Säätiö kaikesta huolimatta selviää kohdalleen osuneista kriiseistä, muuttuvat planeetan valtaa pitävät ylimielisiksi, koska Seldonin suunnitelma tulee aina estämään kaiken pahan tapahtumisen. Tämän mielentilan turvin Muuli-niminen mutantti (geneettinen sattuma, jollaista Seldon ei ole ottanut huomioon laskuissaan) valloittaa Säätiön. Hänen kuoltuaan Säätiö kuitenkin nousee uudelleen kukoistukseen.

 Sovitukset 
 Vuonna 2015 HBO palkkasi Jonathan Nolanin käsikirjoittamaan Säätiö-trilogiaan perustuvaa televisiosarjaa.

 Vuonna 2021 Apple TV+ -suoratoistopalvelu julkaisi Säätiö-sarjaan perustuvan Foundation-televisiosarjan. Sarjasta on toistaiseksi julkaistu kolme tuotantokautta.

 Lähteet 

Luokka:Yhdysvaltalaiset tieteisromaanit
Luokka:Tieteiskirjasarjat
Luokka:Isaac Asimovin teokset